# D OBCHODNÉ PODMIENKY

* + 1. Uchádzač predloží vo svojej ponuke návrh zmluvy so zapracovanými minimálnymi požiadavkami stanovenými v nasledujúcich bodoch:
* Údaje poistenca a poisťovateľa:

|  |  |
| --- | --- |
| **Poistník:** |  |
| Obchodné meno: | **...............................** |
| Adresa: | ............................... |
| IČO: | ............................... |
| DIČ: | ............................... |
| IČ DPH: | ............................... |
| Štatutárny zástupca: | **...............................** |
|  |  |
|  |  |
| Bankové spojenie: | **...............................** |
| Číslo účtu: | **...............................** |
| (ďalej len „objednávateľ") |  |
| **Poisťovateľ:**  |  |
| Obchodné meno: |  |
| Sídlo: |  |
| Adresa: |  |
| IČO: |  |
| IČ DPH: |  |
| Štatutárny zástupca: |  |
| Osoba oprávnená na rokovanie  |  |
| vo veciach zmluvy: |  |
| v technických veciach: |  |
| Bankové spojenie: |  |
| č. účtu: |  |
| Reg.č. Obch. registra: |  |
| Telefón: |  |
| Fax: |  |
| E-mail adresa: |  |
| Internetová adresa: |  |
| (ďalej len "poisťovateľ“) |  |

* Zmena údajov kontaktných osôb sa nepovažuje za okolnosti meniace túto zmluvu, každá strana je povinná uvedenú skutočnosť písomne oznámiť.
* Zmluvné strany uzatvárajú túto zmluvu ako výsledok zadávania nadlimitnej zákazky s názvom predmetu zákazky „Poistenie majetku a poistenie všeobecnej zodpovednosti za škodu“.
* Zmluva sa uzatvára na dobu určitú, so začiatkom poistenia od 01.07.2023 a to na **48 mesiacov** odo dňa jej platnosti.
* Zmluvu možno vypovedať v priebehu jej platnosti písomným prejavom účastníka v súlade s § 800 a nasl. zákona č. 40/1964 Zb. Občiansky zákonník, a zároveň sa zmluvné strany dohodnú, že § 800 ods. 2 Občianskeho zákonníka nebudú v zmluve aplikovať. Zmluvné strany môžu od zmluvy odstúpiť v zmysle § 802 a nasl. Občianskeho zákonníka, pričom poistník môže od zmluvy odstúpiť aj v prípade, ak nedôjde medzi stranami k dohode o zmene ceny predmetu plnenia v priebehu platnosti zmluvy.

K zmene ceny predmetu plnenia v priebehu platnosti, môže dôjsť na základe prieskumu trhu, vykonaným zo strany poistníka, ktorým sa preukáže, že priemerná ročná cena poistného je nižšia ako ročná cena poistného uvedená v poistnej zmluve. Prieskum musí byť vykonaný predložením minimálne troch cenových ponúk. Za výslednú cenu prieskumu trhu sa bude považovať priemer cien predložených ponúk z prieskumu. Zmluvu možno ukončiť aj dohodou zmluvných strán.

* Poistné bude platené raz ročne. Lehota splatnosti faktúr je 30 dní.
* Objednávateľ bude uhrádzať platby bezhotovostným prevodom, raz ročne.
* Zmenu podmienok dohodnutých v tejto zmluve po dobu jej platnosti môžu účastníci výnimočne meniť v súlade s § 18 zákona č. 343/2015 Z.z. na základe obojstrannej písomnej dohody vyhotovenej vo forme datovaného a číslovaného dodatku k zmluve s uvedením právneho a faktického dôvodu zmeny. Dodatok k zmluve musí byť podpísaný zástupcom účastníka oprávneným k uzatváraniu zmlúv s uvedením jeho identifikácie a právneho postavenia k účastníkovi.
* Práva a povinnosti účastníkov zmluvy sa riadia právnym poriadkom Slovenskej republiky. Na zmluvné podmienky strán, ktoré nie sú upravené v obsahu tejto zmluvy sa plne vzťahujú ustanovenia všeobecne záväzných právnych predpisov a v prípade vzniku sporu sa ich účastníci môžu dovolávať.
	+ 1. Klauzula zaraďovanie a vyraďovanie majetku: Verejný obstarávateľ si vyhradzuje právo zaradiť do poistnej zmluvy majetok, ktorý nadobudol v priebehu verejného obstarávania a počas existencie poistnej zmluvy, verejný obstarávateľ si vyhradzuje právo vyradiť z poistnej zmluvy majetok, ktorý vyradil z majetku v priebehu verejného obstarávania a počas existencie poistnej zmluvy.
		2. Návrh zmluvy vrátane príloh je potrebné predložiť v jednom originály ako súčasť súťažnej ponuky.

***Úspešný uchádzač bude vyzvaný v oznámení o prijatí ponuky na predloženie štyroch originálov zmlúv (vrátane príloh) so zakomponovaním ním ponúknutej najnižšej ceny v súlade s výsledkom verejného obstarávania.***

* + 1. Návrh zmluvy uchádzača musí zachovať všetky podmienky a stanovenú štruktúru. Text návrhu zmluvy nesmie obsahovať obmedzujúce alebo inak neprijateľné časti. Uchádzač nesmie znížiť požadovaný rozsah poistenia svojimi Všeobecnými poistnými podmienkami, Zmluvnými dojednaniami alebo Osobitnými poistnými podmienkami.
		2. Návrh zmluvy vrátane príloh zmlúv je potrebné predložiť v jednom origináli ako súčasť nerozoberateľnej väzby súťažnej ponuky.
		3. Uzavretá zmluva nesmie byť v rozpore s Oznámením o vyhlásení verejnej súťaže, so súťažnými podkladmi, ako aj s ponukou predloženou úspešným uchádzačom.

**Špecifikácia predmetu zmluvy**

1. **ŽIVELNÉ POISTENIE MAJETKU**

**Poistenie sa vzťahuje na:**

1. Súbor nehnuteľného majetku, **na novú cenu 529 481 127,48 EUR**
2. Súbor hnuteľného majetku vrátane DHM, inventáru a dopravných prostriedkov bez EČV, **na novú cenu 76 460 769,41 EUR**
3. Súbor zásob, **na novú cenu** **3 941 504,48 EUR**
4. Umelecké diela, **na novú cenu** **457 552,18 EUR**
5. Automatizovaný stacionárny detekčný systém pre včasnú detekciu lesných požiarov, skratka „kamerový systém ASDS“, **na novú cenu** **22 694 261,25 EUR**
6. Rozostavané stavby evidované na účte obstaranie dlhodobého hmotného majetku, **na novú cenu** **10 281 356,58 EUR**
7. Odpratávacie, demolačné demontážne a remontážne náklady, náklady posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nad čas, v nedeľu a počas sviatkov, ako aj expresné príplatky, **na prvé riziko**, na poistnú sumu **664 000,00 EUR**
8. Stroje pracujúce v lesnom hospodárstve so špeciálnym EČV (12 ks) na **novú cenu** **4 695 363,08 EUR**

**Rozsah poistenia pre komplexné živelné riziko:**

**Škody spôsobené:**

1. požiarom,
2. výbuchom,
3. priamym a nepriamym úderom blesku,
4. nárazom alebo zrútením posádkou obsadeného letiaceho telesa, jeho časti alebo jeho nákladu,
5. víchricou min. 75 km/h
6. povodňou alebo záplavou,
7. ľadovcom,
8. náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou,
9. zosúvaním alebo zrútením lavín,
10. pádom stromov, stožiarov a iných predmetov, ak nie sú súčasťou poškodenej poistenej veci,
11. zemetrasením,
12. vodou unikajúcou z prívodného alebo odvádzacieho potrubia vodovodných zariadení a z vodovodných zariadení vrátane poplatkov / vodné, stočné/ za vodu, ktorá unikla z vodovodného potrubia z akejkoľvek príčiny,
13. kvapalinou alebo parou unikajúcou z ústredného, etážového alebo diaľkového kúrenia,
14. hasiacim médiom samovoľne unikajúcim zo stabilného hasiaceho zariadenia,
15. kvapalinou unikajúcou zo solárnych systémov alebo klimatizačných zariadení,
16. chladiarenským médiom unikajúcim z chladiarenských zariadení a rozvodov,
17. hasením, strhnutím alebo evakuáciou v dôsledku živelnej udalosti,
18. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti,
19. dymom vznikajúcim pri požiari,
20. zvýšením hladiny podpovrchovej vody, ktoré bolo spôsobené povodňou alebo katastrofickým lejakom,
21. krádež poistených hnuteľných vecí , ku ktorej došlo v priamej súvislosti s vyššie uvedenými náhodnými udalosťami,
22. ľadochodmi, prívalom bahna, spätným vystúpením vody, ak bolo spôsobené atmosférickým zrážkami alebo katastrofickým lejakom, záplavou následkom búrkového prívalu,
23. ťarchou snehu a námrazy,
24. nárazom dopravného prostriedku, nárazovou vlnou

**Adresa rizika:** Územie SR

**Spoluúčasti:**

Pre body a), f) 5% min. 1 500,00 EUR

Pre body b), d), e), g), h) 1 500,00 EUR**.**

Pre bod c) 200,00 EUR.

Pre riziko vodovodných škôd sa dojednáva spoluúčasť vo výške 300,00 EUR.

Poistený sa na každej poistnej udalosti podieľa týmito sumami z poistného plnenia.

Pre škody na lesných cestách sa dojednáva spoluúčasť vo výške 5% min. 3 000,00 EUR

**Osobitné dojednania:**

1. Poistným obdobím je 1 rok a doba poistenia je 4 roky. Všetky dojednané poistné sumy a limity poistného plnenia platia pre 1 poistné obdobie.
2. Dojednáva sa, že poistník si vyhradzuje právo zaradiť do poistnej zmluvy aj majetok, ktorý nadobudol v priebehu verejného obstarávania na predmet tejto poistnej zmluvy počas platnosti a účinnosti tejto poistnej zmluvy, poistník si zároveň vyhradzuje právo vyradiť z tejto poistnej zmluvy majetok, ktorý vyradil z majetku v priebehu verejného obstarávania na predmet tejto poistnej zmluvy počas platnosti a účinnosti tejto poistnej zmluvy.
3. Dojednáva sa, že poistenie sa vzťahuje aj na protipovodňové ochranné hrádze, vodné nádrže, spevnené plochy a úpravy územia, zemné priehrady, pozemné komunikácie, lesné cesty, mosty, oplotenia, hrádze a objekty na tokoch, verejné vodovody, verejné kanalizácie, ČOV a iné inžinierske siete, protipovodňové ochranné hrádze a iné objekty, ktoré sú majetkom poisteného.
4. Ročný limit plnenia pre jednu a všetky poistné udalosti, ktoré vzniknú na lesných cestách a mostoch je 332 000,00 EUR.
5. Ročný limit plnenia pre jednu a všetky poistné udalosti, ktoré vzniknú na stavbách na tokoch je 332 000,00 EUR.
6. Dojednáva sa, že poistenie sa vzťahuje na veci uložené na voľnom priestranstve a veci upevnené na vonkajšej strane budovy. Ročný limit plnenia pre veci uložené na voľnom priestranstve a veci upevnené na vonkajšej strane budovy je 2 000 000,00 EUR.
7. Dojednáva sa, že poistenie sa vzťahuje aj na rozostavané stavby evidované na účte obstaranie dlhodobého hmotného majetku.
8. Pre škody spôsobené povodňou a záplavou sa dojednáva maximálny limit poistného plnenia počas kalendárneho roka vo výške 3 320 000,00 EUR.
9. Dojednáva sa, že poisťovateľ nahradí do poistnej sumy: 664 000,00 EUR aj náklady nevyhnutné na stavebné úpravy a na demontáž a remontáž ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov.
10. Ak je v dobe vzniku poistnej udalosti poistná suma poistenej veci nižšia ako je jej poistná hodnota o viac ako 10%, má poisťovateľ právo znížiť poistné plnenie pred uplatnením spoluúčasti v rovnakom pomere, v akom je poistná suma ku poistnej hodnote poistenej veci. Toto ustanovenie sa nepoužije pri poistení na prvé riziko.
11. Dojednáva sa, že pri poistení na nové ceny uhradí poisťovateľ primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve.
12. Dojednáva sa, že kryté sú aj škody spôsobené takým zaplavením územia, ktoré bolo spôsobené regulovaným vypúšťaním vôd z vodných tokov, priehrad a nádrží.
13. Dojednáva sa, že pri živelnom poistení sú kryté aj následné škody (napr. odpratávacie práce, náklady na hasenie, zachraňovacie náklady a pod.).
14. Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov. Ak verejný obstarávateľ neuskutoční opravu poškodenej veci v zmysle predloženého rozpočtu do jedného roku od vzniku poistnej udalosti poisťovňa vyplatí poistné plnenie max. 80 % rozpočtovaných nákladov na opravu.
15. Dojednáva sa, že poistenie pre prípad poškodenia vecí vodou z vodovodného zariadenia zahŕňa aj škody vzniknuté vo vnútri budovy na privádzacom vodovodnom potrubí vrátene zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych systémov, pokiaľ ku škode dôjde následkom prasknutia alebo zamrznutia potrubia.
16. Dojednáva sa, že poistením kryté sú aj budovy, na ktorých prebiehajú stavebné úpravy vrátane vecí v týchto budovách uložených.
17. Dojednáva sa, že poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých súčastí / uplatnených pri zhotovení budovy v minulosti/, ktoré je nutné vynaložiť pri oprave alebo znovunadobudnutí poistenej budovy.
18. V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou udalosťou sa pre účely tejto rámcovej dohody rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.
19. Záplavou sa pre účely tejto rámcovej dohody rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia.
20. Pod pojmom “poistenie na 1. riziko” sa rozumie “poistenie na 1. riziko s automatickým obnovením poistnej sumy – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
21. Povodňou sa pre účely tejto rámcovej dohody rozumie definícia povodne v zmysle zákona č. 7/2010 Z. z. o ochrane pred povodňami a to najmä prechodné výrazné zvýšenie hladiny vodného toku, pri ktorom bezprostredne hrozí vyliatie vody z koryta vodného toku alebo sa voda z koryta vodného toku už vylieva, platí to aj na stav, pri ktorom je dočasne zamedzený prirodzený odtok vody zo zrážok a dochádza k zaplaveniu vnútornými vodami. Zároveň sa pre účely tejto zmluvy povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. stupňa povodňovej aktivity (stav ohrozenia) v zmysle platných právnych predpisov.
22. Dojednáva sa, že poistenie sa vzťahuje aj na škody spôsobené lokálnym turbulentným charakterom vetra, vírmi vertikálneho alebo horizontálneho smeru prípadne účinkami malo priestorových turbulentných vírov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na deštrukciu objektu mali zásadný vplyv. Pri poškodení objektu z uvedených príčin nie je rozhodujúce pre posudzovanie vzniku poistnej udalosti aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie objektu.
23. Pri každej poistnej udalosti je poistený povinný predložiť poistiteľovi rozpočet na opravu a do schválenia výšky rozpočtu poistiteľom, nebude poistený vykonávať opravu poškodeného majetku, ktorý je vo vlastníctve poisteného. Poistiteľ je povinný k predloženému rozpočtu vyjadriť sa v lehote 7 pracovných dní.
24. **ODCUDZENIE a VANDALIZMUS**

**Poistenie sa vzťahuje na:**

1. Súbor nehnuteľného majetku (NM) - stavebné súčasti **na limit plnenia 50 000,00 EUR**
2. Súbor hnuteľného majetku vrátane DHM, inventáru a dopravných prostriedkov bez EČV\* **na 1. riziko, na poistnú sumu 500 000,00 EUR**
3. Súbor zásob, **na 1. riziko, na poistnú sumu 100 000,00 EUR**
4. Umelecké diela **na 1. riziko, na poistnú sumu 50 000,00 EUR**
5. Automatizovaný stacionárny detekčný systém pre včasnú detekciu lesných požiarov, skratka „kamerový systém ASDS“, **na novú cenu** **22 694 261,25 EUR**
6. Rozostavané stavby na účte obstaranie dlhdobého hmotného - majetku stavebné súčasti **na limit plnenia 10 000,00 EUR**
7. Odpratávacie, demolačné, demontážne a remontážne náklady, vývoz na skládku odpadu **na 1. riziko, na poistnú sumu 10 000,- EUR**
8. Stroje pracujúce v lesnom hospodárstve so špeciálnym EČV (12 ks) na **novú cenu** **4 695 363,08 EUR**

**Rozsah poistenia, poistené riziká:**

Poistenie pre prípad krádeže, poškodenia alebo zničenia, pričom páchateľ sa zmocnil poistenej veci nasledujúcim spôsobom:

1. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
2. do miesta poistenia sa dostal iným preukázateľne násilným spôsobom,
3. v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok
4. miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,
5. do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
6. krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
7. krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,
8. lúpežou - zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie alebo hrozbu násilia.

**Adresa rizika:** Územie SR

**Spoluúčasť:**

Pre bod a),b),c),d), f), g), e): **200,00 EUR**.

Pre bod h): **10% min. 5000,00 EUR**

Poistený sa na každej poistnej udalosti podieľa týmito sumami z poistného plnenia.

**Osobitné dojednania:**

* + - 1. Poistným obdobím je 1 rok a doba poistenia je 4 roky. Všetky dojednané poistné sumy a limity poistného plnenia platia pre 1 poistné obdobie.
			2. Dojednáva sa, že poistník si vyhradzuje právo zaradiť do poistnej zmluvy aj majetok, ktorý nadobudol v priebehu verejného obstarávania na predmet tejto poistnej zmluvy počas platnosti a účinnosti tejto poistnej zmluvy, poistník si zároveň vyhradzuje právo vyradiť z tejto poistnej zmluvy majetok, ktorý vyradil z majetku v priebehu verejného obstarávania na predmet tejto poistnej zmluvy počas platnosti a účinnosti tejto poistnej zmluvy.
			3. Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku. Dojednáva sa jednotná spoluúčasť vo výške 200,00 EUR.
			4. Dojednáva sa, že poistné krytie zahŕňa aj “vnútorný a vonkajší vandalizmus“.

**Vnútorný vandalizmus** znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že si prerazí cestu do chráneného priestoru, prekoná prekážku a poškodí alebo zničí predmet poistenia.

**Vonkajší vandalizmus** znamená, že iná osoba ako poistený spácha úmyselné poškodenie alebo zničenie verejne prístupnej poistenej veci. Pod pojmom vonkajší vandalizmus sa okrem iného chápe aj poškodenie sprejermi a grafitmi.

* + - 1. Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.). Ročný limit plnenia pre veci uložené na voľnom priestranstve a veci upevnené na vonkajšej strane budovy je 2 000 000,00 EUR.
			2. Pod pojmom “poistenie na 1. riziko” sa rozumie “poistenie na 1. riziko s automatickým obnovením poistnej sumy – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
			3. Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov.
			4. Ak je v dobe vzniku poistnej udalosti poistná suma poistenej veci nižšia ako je jej poistná hodnota o viac ako 10%, má poisťovateľ právo znížiť poistné plnenie pred uplatnením spoluúčasti v rovnakom pomere, v akom je poistná suma ku poistnej hodnote poistenej veci. Toto ustanovenie sa nepoužije pri poistení na prvé riziko.
			5. Dojednáva sa, že pri poistení na nové ceny uhradí poisťovateľ primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistné udalosti, zníženú o cenu použiteľných zvyškov, najviac však poistnú sumu stanovenú v zmluve.
			6. Dojednáva sa, že poisťovateľ nahradí do poistnej sumy: 10 000,00 EUR, ktorá je dojednaná na 1. riziko aj náklady nevyhnutné na stavebné úpravy a na demontáž a remontáž, vývoz na skládku odpadu ostatných nepoškodených poistených vecí.
			7. Pre bod h) Stroje pracujúce v lesnom hospodárstve so špeciálnym EČV (12 ks) sa dojednáva ročný limit plnenia 625 850,00 EUR.

**Spôsoby zabezpečenia hnuteľných vecí proti odcudzeniu**

**Zabezpečenie vchodových dverí miestnosti/objektu:**

* Poistná suma **do 5 000,- EUR** - uzamknutý objekt /bez špecifikácie uzamykacieho systému/.
* Poistná suma **do 8 300,- EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky.
* Poistná suma **do 16 600,- EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere.
* Poistná suma **do 33 200,- EUR** – bezpečnostný uzamykací systém zabraňujúci vytlačeniu, rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou.
* Nad **33 200,- EUR** – trvalá strážna fyzická ochrana alebo strážna službu, alebo EZS napojená na pult centrálnej ochrany mestskej alebo štátnej polície.
1. **LOM STROJA**

**Poistenie sa vzťahuje na:**

1. Stroje pracujúce v lesnom hospodárstve so špeciálnym EČV (12 ks) na **novú cenu** **4 695 363,08 EUR**

**Rozsah poistenia, poistené riziká:**

Poistenie pre prípad poškodenia alebo zničenia strojov, strojových zariadení vrátane elektroniky, dopravných prostriedkov s EČV alebo bez EČV akoukoľvek poistnou udalosťou (allrisk), okrem výluk z poistenia, ktorá nastane nečakane a náhle a obmedzuje alebo vylučuje funkčnosť poisteného stroja alebo elektroniky.

**Poistenie sa vzťahuje na poškodenie zapríčinené napríklad aj:**

1. chybou konštrukcie, chybou materiálu, výrobnou chybou (pokiaľ sa na ňu nevzťahuje záruka výrobcu), konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,
2. pretlakom pary, plynu alebo kvapaliny či podtlak,
3. nedostatkom vody v kotle,
4. pádom alebo vniknutím cudzieho predmetu,
5. skratom, prepätím alebo indukciou elektrického prúdu,
6. zlyhaním meracích, regulačných alebo zabezpečovacích zariadení,
7. chybou obsluhy, nešikovnosťou, nedbanlivosťou alebo úmyselným konaním,
8. vniknutím cudzieho predmetu,
9. roztrhnutím v dôsledku odstredivej sily,
10. haváriou pri pohyblivých dopravných prostriedkoch.

**Adresa rizika:** Územie SR

**Spoluúčasť:**

10% min. 1 500,00 EUR

Poistený sa na každej poistnej udalosti podieľa touto sumou z poistného plnenia.

**Osobitné dojednania**

Poistným obdobím je 1 rok a doba poistenia je 4 roky. Všetky dojednané poistné sumy a limity poistného plnenia platia pre 1 poistné obdobie.

Limit poistného plnenia je najvyššia hranica poistného plnenia poisťovateľa pri jednej a všetkých škodových udalostiach v jednom poistnom období je 625 850,00 EUR.

1. **POISTENIE ZODPOVEDNOSTI ZA ŠKODU**

**Poistenie (základné riziká) sa vzťahuje na:**

a) Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/ alebo poškodením, zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody, ak poistený za takúto škodu zodpovedá podľa príslušných právnych predpisov – na základe Výpisu z obchodného registra Okresného súdu v Banskej Bystrici, Oddiel Pš, Vložka č. 155/S. Pre upresnenie sa uvádza, že do predmetu činnosti v zmysle Výpisu z obchodného registra - zakladanie, obnova pestovanie, výchova, obnova a ochrana lesných porastov v súlade s lesnými hospodárskymi plánmi v záujme zachovania a zveľaďovania lesov a zabezpečenia ich produkčných a verejnoprospešných funkcií patrí aj prevádzkovanie lesníckeho skanzenu Vydrovo a náučných chodníkov.

b) Poistenie zodpovednosti za škodu právnických osôb sa vzťahuje na také škody, pre ktoré bolo v dobe trvania poistenia poistenému prvýkrát doručené písomné uplatnenie nároku poškodeného na náhradu škody ( poistný princíp “claims made“) a škoda vznikla najneskôr 3 roky pred dňom platnosti a účinnosti poistnej zmluvy.

**Poistenie sa ďalej vzťahuje aj na zodpovednosť za škody:**

1. Vzniknuté na veciach ( hnuteľných a nehnuteľných), ktoré si poistený alebo za neho konajúce osoby požičali, prenajali alebo ich inak užívajú a na veciach ( hnuteľných a nehnuteľných), ktoré poistený prevzal, aby na nich vykonal objednanú činnosť okrem vecí, ktoré poistený prevzal na základe leasingovej zmluvy.
2. Spôsobené na prenajatých budovách a ostatných nehnuteľnostiach.
3. Spôsobené na veciach, ktoré poistený používa a na veciach, ktoré poistený prevzal na spracovanie, opravu, úpravu, predaj, úschovu, uskladnenie alebo poskytnutie odbornej pomoci. Ročným limitom plnenia pre takéto škody je suma 332 000,00 EUR.
4. Vzniknuté vynaložením nákladov na liečebnú starostlivosť, dávky nemocenského a dôchodkového poistenia ako regresné náhrady nákladov liečenia vynaloženého zdravotnou poisťovňou a regresné náhrady Sociálnej poisťovne.
5. Na veciach, ktoré si zamestnanec odložil pri plnení pracovných úloh alebo v priamej súvislosti s ním na mieste na to určenom, a ak nie je také miesto určené, potom na mieste, kde sa obvykle odkladajú. Poistenie sa dojednáva limitom plnenia vo výške 1 000,00 EUR na jednu poistnú udalosť.
6. Zodpovednosť za škody spôsobené výkonom vlastníckeho práva, prevádzkou a správou nehnuteľností, ktoré poistený vlastní, má prenajaté alebo ich inak užíva, pokiaľ poistený za takúto škodu zodpovedná podľa príslušných právnych predpisov.
7. Vzniknuté na veciach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti poisteného alebo spolupoisteného spravidla spojené odkladanie vecí aj za škody na veciach odložených na mieste na to určenom alebo na mieste, kde sa obvykle odkladajú pokiaľ poistený za takúto škodu zodpovedá podľa príslušných právnych predpisov.
8. Poisťovateľ ďalej nahradí v súvislosti s poistnou udalosťou, ktorá je dôvodom vzniku práva na plnenie poistiteľa, za poisteného výdavky:
9. občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného, a to na všetkých stupňoch,
10. náklady mimosúdneho prerokovania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich hradiť,
11. obhajoby poisteného ( príp. jeho zamestnanca) v prípravnom konaní a pred súdom v trestnom konaní vedenom proti poistenému.

Limit plnenia poisťovne pre jednu a všetky poistné udalosti, ktoré nastanú v priebehu kalendárneho roka sa dojednáva vo výške**: 1 500 000,00 EUR**.

**Rozsah poistenia, poistené riziká:**

Pre poistenie platia a rozsah poistenia určujú Všeobecné poistné podmienky pre poistenie zodpovednosti za škodu VPP a dojednania uvedené v poistnej zmluve .

**Adresa rizika:** územie Európy vrátane Slovenskej republiky

**Spoluúčasti:**

Poistený sa na každej poistnej udalosti podieľa sumou 330,00 EUR z poistného plnenia.